A NETFLIX SAJÁT GYÁRTÁSÚ DOKUMENTUMFILM-SOROZATA
Gyerekkoromban nagyon szerettem és tiszteltem édesanyámat.
Nem akartam olyat tenni, ami miatt rosszat gondolna rólam.
Anyám mindig azt mondta: „Légy szerény!”
„Ne dicsekedj másoknak!”
Alázatosnak kell lennünk.
Ha hagyjuk, hogy a siker a fejünkbe szálljon…
10 000 DOLLÁROS NYOMRAVEZETŐI DÍJ
Nézzék, mit tett egyesekkel!
Közel másfél hónap telt el azóta,
hogy a Buffalo Trace jelentette a Pappy Van Winkle bourbonök lopását.
A seriffhivatal ösztönzés gyanánt
10 000 dollár jutalmat kínál a nyomravezetőnek.
Így próbáltunk nyomást gyakorolni…
FRANKLIN MEGYEI SERIFF
az elkövetőkre.
Rengeteg bourbonről volt szó. Ha megpróbálják eladni, rájövünk.
Az egyik seriffhelyettes azt mondta:
„A sajtó imádja az ilyesmit.”
Mondom, tényleg?
És akkor mi van? Nem nagy ügy.
A seriff biztos benne, hogy megoldja az ügyet,
főleg, mivel 10 000 dolláros nyomravezetői díjat ajánlottak fel.
Nagy port kavart a dolog, szóval rengeteg információ érkezett.
HORDÓKKAL MEGRAKOTT FURGON
2013. DECEMBER
Egy idő után kész őrület volt.
Mindenki akart valamit. „Haver, majd ő megszerzi nekünk.”
A filmekben szokták mondani, hogy „tudok valakit”.
Én voltam az a valaki.
A szteroiddal is így megy.
Ha azt mondod a kondiban: „Kéne egy kis cucc, segítesz?”
Akkor biztosan tudok valakit.
Mexikóban bármihez hozzájutsz.
Csak mutasd ezt, ha nem tudsz spanyolul!
Postán visszaküldöd, és azt íratod a dobozra: „kutyavitamin”.
Az állami rendőrség és a városi rendőrség is tudott róla.
Steve Oliver az állami rendőrségnél volt.
A rendőrök és a tűzoltók 90%-a használ szteroidokat.
De kit érdekel? Azért csinálod, hogy jól nézz ki.
Rengeteg fülest kaptunk. Egy részük némileg megbízható volt.
GYANÚS FÉSZER A SZOMSZÉDBAN
FURGON HORDÓKKAL
Sosem tudni, melyik fog nyomra vezetni.
HANGTOMPÍTÓ VÁSÁRLÁSA
KOSÁRBA
Töltetlen fegyverhez minek az engedély?
Az enyém mindig töltve volt.
Vettem Bellának egy rózsaszín 22-es Crickettet. Szeretett lőni vele.
NYOMOZÁS: 7-ELEVEN
Négy hónap után sincsenek válaszok, de a hatóságok bíznak benne,
hogy megoldják az ügyet.
Valaki azt mondta:
„Felpakolták egy teherautóra, ami New Orleansba ment.”
Nem tudtuk bizonyítani.
Az a helyzet, hogy a frankforti elittel vegyültem.
Bírók, ügyvédek, gazdag emberek a golfklubból.
Védve voltam. Ha velük barátkozol, semmi baj nem érhet.
Egy év telt el azóta,
hogy több üveget elloptak a világ egyik legjobb bourbonéből.
A nyomozók továbbra sem jutottak közelebb a megoldáshoz.
Rengeteg információ érkezett, de egyik sem segített.
A BOURBON KIRÁLYA 2. RÉSZ
A nyomozás leállt.
De továbbra is hittem, hogy meg fogjuk oldani az ügyet.
KÉT ÉVVEL PAPPYGATE UTÁN
Sokan tudtak róla, de hallgattak.
Ez van, ha közkedvelt vagy…
SZESZFŐZŐ
és tisztelnek téged az emberek.
Vagy félnek tőled.
Ha Toby helyében lettem volna, el tudom képzelni,
hogy elkezdtem volna hencegni,
és azt mondom: „Idenézz, haver!”
„Van pénzem erre a nagy furgonra meg egy csomó mindenre.”
„Bármit megtehetek, mert a barátaim befolyásos emberek.”
Elképesztő, ahogy körbeérnek a dolgok.
Úgy nősz fel, hogy csak bámulsz másokat: „Apám, nézd azt a pasast!”
Aztán körbeér a dolog, és te vagy az a pasas, akit bámulnak.
De ha mászkálsz valahol, óvatosnak kell lenned,
mert nem csak azok fognak figyelni téged, akik felnéznek rád.
Ha valaki folyton kérkedik, előbb-utóbb bemosnak neki egyet.
Ez így van, és kész.
ISMERETLEN SZÁM
Az asztalnál ültem, és pittyegett a telefon.
SMS jött: „Érdekel, hol van a lopott whiskey?”
SERIFFHELYETTES
TOBY CURTSINGER VOLT, FRANKFORTBAN LAKIK. A BUFFALO TRACE-NÉL DOLGOZIK.
2015-ben végre előrelépés történt.
Kaptunk egy fülest,
és az üzenetben konkrét információk álltak.
Elküldtem oda a nyomozókat, hogy végezzék a dolgukat.
A házuk mögött van egy adótorony, ahová egy félreeső út vezet.
Próbáltunk minél magasabbra mászni,
hogy lássuk a hordókat, amik állítólag ott voltak.
Felálltunk a terepjáróra.
FŐ SERIFFHELYETTES
Más telkekről is próbáltunk benézni.
Láttuk, hogy a ház mögött van egy fészer, és a fészer mögött is van valami.
Nem nagyon láttuk, hogy mi.
Lementünk az erdős részhez, és a másik oldalról közelítettük meg.
Ron előttem sétált, aztán megállt.
A szél irányt váltott.
Azt mondta: „Egek! Érzed ezt az illatot?”
Aki Kentuckyban nő fel, rögtön felismeri ezt az édeskés illatot.
Amikor csak így hordóban tárolják… Kétség sem fért hozzá.
Bourbonillat volt.
Gyönyörű idő volt.
Kicsit szeles és hűvös, de sütött a nap.
Csodás márciusi nap volt.
Jó napom volt.
Aztán jött egy üzenet anyámtól.
Azt írta, hogy fura mozgolódást látott a telkünkön.
A szomszédban laktak, rálátott a házamra.
Azt írta: „Nem tudom, mi történik, de vigyázz, amikor hazajössz!”
Nem aggódtam túlságosan. Rádiótornyok voltak a házunk mögött.
Gondoltam, biztosan csak a toronynál dolgoznak valamin.
Futás után elmentem a gyerekekért, és a konditerembe mentünk.
Ránéztem Ronra. Láttam rajta, hogy azt gondolja:
„Basszus! Nem hiszem el.”
Mintha csak egy neontábla villogott volna felette.
Megvizsgáltuk a hordók tetejét,
de le voltak kenve festékkel vagy valamilyen más fedőanyaggal.
Mindig van rajtuk egy pecsét,
amiből kiderül, milyen bourbon, és hol készült.
Ezeken is volt, de lefestették, szóval nem látszott.
Ez arra utalt, hogy lopott hordók voltak.
Felhívtak, és azt mondták, megvannak a hordók.
Mondom, szerezzünk házkutatási parancsot! Talán végre elkaptuk őket.
Épp a konditeremben edzettem, amikor csörgött a telefonom.
Egy rendőr volt az, aki együtt nőtt fel a feleségemmel.
Azt mondta: „A házadban vagyok, valaki beszélni akar veled.”
Mondom: „Igen?”
„Toby, Pat Melton vagyok. Haza kell jönnie!”
Három vagy négy seriffhivatali rendőrautó állt a házunk előtt.
Még mindig nem tudtam, mi történik.
Nem is tudom, hogy mondjam. Zsibbasztó érzés volt.
Nem sokkot kaptam, csak próbáltam feldolgozni a dolgokat.
Azt mondta: „Szerintem tudom, miért vannak itt.”
És hogy bocsánatot kér amiatt,
ami történni fog.
Bementem a hátsó ajtón Isabellával. Láttam, hogy az egész házat felforgatták.
Mindent kiborítottak a fiókokból a hálószobámban.
Kész rémálom volt.
Pat és a többiek körülvettek.
Hogy is mondják? Mint egy villámháború. Hirtelen lecsaptak rám.
A széf kombinációját próbálták kiszedni Tobyból a szomszéd szobában.
Sok fegyverem van. Neki több volt.
Géppisztolyok, egyéb fegyverek és hangtompítók.
BIZONYÍTÉKOK
Szemet szúrtak a szteroidok.
Elég sok volt, több, mint ami személyes felhasználásra elég.
ÖSSZETÖRT FEHÉR TABLETTÁK
Hirtelen más irányt vett a dolog. „Mivel állunk itt szemben?”
Lopott bourbont és egy rakás szteroidot találtunk.
Egek! Ilyet kitalálni sem lehet.
Március 11-e van. A letartóztatott: Gilbert „Toby” Curtsinger.
Jogában áll hallgatni. Bármi, amit mond…
Pat azt mondta, jogomban áll hallgatni, satöbbi.
Ron Wyatt azt mondta, mielőtt bármit is mondanék,
megtalálták a hordókat. Mondom, azok nem a Buffalo Trace-ből vannak.
„Tudjuk, hogy a Wild Turkey-ből vannak.”
„Sean Searcy szerezte őket, és 3000 dollárt kér darabjáért”
- Hol dolgozik? - A Buffalo Trace-nél.
A Pappy Van Winkle-lopások idején is ott dolgozott?
A feldolgozórészlegen, nem a szállítmányozáson.
Tud bármit arról, hogy mi történhetett?
Nem, uram. Fogalmam sincs.
Pat ott ült, rám nézett, és megkérdezte, van-e nálam Van Winkle.
Mondom, nincs.
Azt mondta, ha tudok bármit a 2013-as ügyről,
és elmondom, elintézi, hogy megússzam.
Kérdeztem, hogy tényleg el tudja intézni? Azt mondta, egy pillanat alatt.
Julie megszólalt, és azt mondta Tobynak, hogy fogja be.
Toby beszélni kezdett.
Aztán Julie ráparancsolt, hogy fogja be a száját.
„Ne mondj semmit!” És Toby elhallgatott.
Még sosem láttam olyan arckifejezést az arcán.
Láttam rajta, hogy fél.
Akkor megértettem, hogy bajban van.
Szörnyű nap volt.
Fájdalmas volt látni, hogy mit tettem a családommal.
Az ügy lerombolta a gyerekek otthonát. Teljesen tönkretette.
Tobyt börtönbe vitték. Borzasztó volt.
A cellában, ahová beraktak, volt egy vékony matrac meg egy takaró.
Hallottam, ahogy a többiek dumálgatnak egymással.
„Miért hoztak be?” „Heroin miatt csuktak le.”
Arra gondoltam: „Nem hiszem el, hogy itt ülök.”
A házkutatási parancs lopott Wild Turkey-hordókról szólt.
Megkérdezték a Wild Turkey-t? Tűntek el hordók?
Az se számított volna, ha 1000 hordó van a házam mögött.
Ha nem tűntek el tőlük hordók, mégis mivel vádolnak?
Hol van a jelentés a lopásról?
MÁSNAP
A Franklin megyei seriffhivatal szerint eddig ez az egyik legnagyobb ügyük,
ami fegyverekhez, szteroidokhoz és lopott bourbonhöz kapcsolódik.
Még soha senkinél nem láttam öt hordó bourbont.
Régebben a State Journal politikai újságírója voltam,
és az ügy szerencsés módon az ölembe hullott.
RIPORTER
Amikor a fickó lebukott, öt hordót találtak a háza mögött.
A Wild Turkey nem is tudta, hogy eltűntek. Hogyan lehetséges ez?
Curtsinger a mai vádemelésen azt mondta, nem bűnös.
Óvadék fejében szabadon engedik a megyei börtönből.
A nagy kérdés az volt:
Vajon összefügg a Buffalo Trace-üggyel? Van ennek bármi köze Pappygate-hez?
Melton seriff nem zárja ki,
hogy az ügynek köze lehet a 2013-as Pappy Van Winkle-lopásokhoz.
BIZONYÍTÉK
Miután kiderült, hogy már hosszú ideje ott dolgozott,
világossá vált, hogy belsős munkáról volt szó.
Azt akarták, hogy nevezzek meg mindenkit, akit ismertem, és tett valamit.
Azt akarták, hogy nyomjak fel mindenkit. Megőrültek?
Személyesen ismertem ezeket az embereket.
Együtt szülinapoztunk, ismertem a gyerekeiket.
Mondom, miért tennék ilyet?
Amikor elkobozták a mobilomat…
az jelentette a vesztemet.
A telefonom.
Miután megkaptuk a letöltött adatokat, teljesen ledöbbentünk.
40-50 ÜVEG 67,5%-OS, 1200 DOLLÁRÉRT
Valódi információözön volt.
Bourbont és szteroidokat árultak. Rengeteg információhoz jutottunk.
„Kettőt kérek.” „Eladtam kettőt.” „Kellene még négy darab.”
„Mennyit keresünk vele?”
Tudtuk, hogy Tobynak segítői voltak.
Felsorakoztattuk a neveket.
Toby volt felül, alatta pedig az úgynevezett terjesztők.
TERJESZTŐK
A másik oldalon a szteroidok voltak.
SZTEROIDKERESKEDELEM
Néhány név ismerős volt.
Melton seriff felhívott, hogy találkozni akar velem…
RENDŐRPARANCSNOK
ami nem volt szokatlan. Bejött hozzám,
és átadott egy idézést, amiben bekérték Wells tizedes aktáját.
Amikor megkérdeztem, miről van szó,
ami szerintem jogos kérdés egy rendőrparancsnoktól, azt mondta…
Olyasmit mondott, hogy nem áll módjában felfedni az okát.
Amikor egy másik szervnél dolgozó rendőrtiszt után kell nyomoznod,
kellemetlen helyzetben vagy.
De végső soron mindig igyekeztem helyesen cselekedni.
- Ez egy elég fura helyzet. - Igen, az.
Bocsánatot szeretnék kérni, hogy belekeveredtem.
Tobyval közösen szteroidszállítmányokért fizettek.
Toby többnyire mindig beleadott. Sean is.
- És valaki más a rendőrségtől? - Steve Oliver.
Mivel Toby jóban volt Mike Wellsszel és Steve Oliverrel…
valószínűleg úgy gondolta, nem kell félnie attól,
hogy szaglászni kezdenek utána.
De ez nem védte meg őt a seriffhivataltól.
Gondos mérlegelés után
Wells tizedes úgy döntött, hogy távozik a frankforti rendőrségtől.
A helyi sajtó meg volt győződve arról…
KIVIZSGÁLJÁK A RENDŐRSÉGET
…hogy rejtegetünk valamit.
A POLGÁRMESTER FÜGGETLEN VIZSGÁLATOT KÉR
Ez némi vihart kavart a politikában.
Miután felbosszantotta a városi rendőrséget,
Patnek meg kellett győznie Frankfort lakóit arról,
hogy igazságot szolgáltatott.
Szerintem az újraválasztás miatt
úgy volt vele, rohadt jól jönne egy győzelem.
Tudtuk, hogy ha minden információt megszerzünk Tobyról,
akkor lezárhatjuk az ügyet.
A probléma forrását kell kiiktatni.
A nyomozás során világossá vált,
hogy a legtöbb terjesztő a hálózatban együtt softballozott.
Nem voltak hajlandóak együttműködni.
Egy csomóan hívtak fel azzal,
hogy menjek el a megyei seriffhivatalba beszélgetni.
Nem vettem fel.
Ez van, ha valaki homokba dugja a fejét.
Tudtuk, hogy mit tett, csak meg kellet találnunk.
- Követték magát? - Rengeteg helyre követtek.
Nem olyan nehéz észrevenni, hogy követnek.
Meglátod ugyanazt a kocsit az irodádnál, és azt mondod:
„Oké, játsszunk egy kicsit!”
Felhajtottam az autópályára. Ők is.
Az irodámtól egészen Kelet-Kentuckyig követtek.
Mondom, lássuk, meddig követnek!
Egyszer egészen Pippáig követtek.
Garantálom, nem szívesen jöttek el odáig.
Rendőrnek kellett volna mennem. Jó zsaru lett volna belőlem.
Dusty biztosan egy lépéssel előttünk próbált járni.
Fogalma sem volt, hogy öt lépéssel le van maradva.
Mivel a mobilokról letöltött üzenetekből minden összeállt.
Kentuckyban van egy rendelet a szervezett bűnözésben való részvételről.
FEGYVEREK
A bűnszervezet összes tagja,
az is, aki csak egy hordót adott el, felelősségre vonható
a szervezet összes többi bűncselekménye miatt.
Feltesszük a kérdést: inkább beszélnek vagy ülnek?
Amikor rájönnek, hogy súlyos bűntettet követtek el…
többnyire beszélni szoktak.
- Mi a teljes neve? - Mitchell R. Osborne.
- Ray Osborne? Oké. - Igen.
Tobyt és még pár embert
vád alá helyezünk bűnszövetkezet működtetése miatt.
Ez alapján a górét és a ranglétra legalján álló embert
ugyanazzal vádolják. Ez 10 év börtönt jelent.
Hadd kérdezzem meg újra! Ha megint hazudik nekem,
kisétálok, és lesz, ami lesz.
Mert rohadt meleg van ebben az irodában,
és éhen halok. Kövér vagyok, szeretek enni.
Tudott bármit az Eagle Rare-ről?
- Igen, uram. - Jól van.
Na tessék! Ezt akartam tudni.
Nem keménykedni akarunk magával, ígérem.
Segítettem neki kivinni az Eagle Rare-t.
Felpakoltam a furgonjára, ő meg elhajtott.
Megkértük az embereket, jelentkezzenek, és segítsék a nyomozást.
Aki megtette, annak cserébe mentességet ajánlottunk.
Azt hallottam, hogy megpróbál mindenkit beköpni,
hogy mentse a saját bőrét.
Ez baromság.
Toby Curtsinger egy rakás emberrel üzletelt.
Szoros kötelék van az emberek között,
akár a softball, akár a szteroidok vagy a bourbon révén.
Megbíznak egymásban, és hűségesen kitartanak egymás mellett,
amíg el nem kezdenek lebukni.
Ez nem arról szól, hogy beköpi a barátait. Mentességet kap.
Nem akarom beköpni a haverjaimat, és kész.
Tobyval jó barátok voltunk.
Ő hozta magát ilyen helyzetbe.
Tudom.
Meséljen még a hordók átadásáról! Pontosan hogy történt?
Toby felhívta? Mondja el, hogy történt!
Amikor kezdték leleplezni a dolgokat, sorra bukkantak fel az emberek.
„Beszéltem az ügyvédemmel, szeretném átadni ezt a kilenc üveget.”
- Üvegeket vett? Rekeszeket? - Nem, de voltak rekeszei.
- Buffalo Trace-egyenruhát viselt? - Igen, ezért legálisnak hittem.
Volt köztük 20 éves, 12 éves, 15 éves Pappy Van Winkle…
Dusty Adkins elhozta a házamhoz.
Azt mondta, ismer valakit a szeszfőzdéből.
Egy nap végre felvettem a telefont.
Azt mondtam, jöjjenek értem Scott megyébe.
Nem tudtak. Ott nem rendelkeznek joghatósággal.
A parkolóban látni lehetett Franklin megye határvonalát.
Csak mert furán beszélek, nem vagyok ostoba.
Ott helyben letartóztathattuk volna.
Ez nem a Hazárd megye lordjai. Nem úgy megy, hogy a híd végéig üldöznek,
és ha addig nem érnek utol, akkor már nem tudnak lecsukni.
A valóságban többé nem így működik.
Akkor fordultak komolyra a dolgok, amikor megláttam az üzenetek listáját
Toby mobiltelefonjáról.
Amikor minden ott van az orrod előtt, hogyan tudnád letagadni?
Nem tudod letagadni.
Ott volt minden üzenet, amit küldtem neki.
Dusty Adkins és a többiek
mindannyian beismerték, hogy segédkeztek a hordók eladásában.
Az összes barátomat ellenem fordították.
Ronnie Leet, Dustyt…
Mindenkit. Évekig softballoztam velük.
Hiányoznak.
Szeretem őket.
Csak annyit mondtak nekünk, hogy Pat Melton sajtótájékoztatót tart.
Nem hivatalosan tudtuk,
hogy köze lesz a bourbonhöz, amit állítólag a Buffalo Trace-ből loptak.
Csak ennyit tudtunk.
Azt mondtam: „Én biztosan ott leszek.”
Gondoltam, csak a helyi tévécsatornák lesznek ott.
Több mint 20 riporter volt ott, és tévéstábok a világ minden tájáról.
Megmondtam, hogy belsős munka volt. És nyilvánvalóan így is történt.
Az elcsent rekeszek esete.
Más néven Pappygate. A hatóságok azt mondják, elfogták a tettest.
A zsaruk szerint ez a férfi,
Gilbert „Toby” Curtsinger volt a vezetőjük.
Nem csak az államban ment híre.
Névtelen fülesek…
Vagy a régióban.
Bourbon a feketepiacon.
Vagy az országban.
Nagy előrelépés…
Vagy az északi féltekén. Az egész világon híre ment.
Még Pakisztánban is tudósítottak az ügyről.
Gondoljanak csak bele!
Ez csak a jéghegy csúcsa.
Folyamatosan szidták Tobyt. Napjában négyszer.
195 üveg kisétált az ajtón? Kizárt.
- Reggel. - Szerteágazó hálózat…
- Délben. - Ez a nagy kérdés.
- Este. - Igazságot teszünk.
- A késő esti hírekben. - Szervezett bűnözéssel vádoljuk.
Ez csak whiskey, az istenit!
Merész volt azt mondani, hogy megoldjuk az ügyet.
De megoldottuk. Elkaptuk.
Senki se merjen kételkedni a csapatomban!
- Gratulálok! - Köszönöm.
Sikerült. Megoldotta a Pappy-ügyet.
- Hazavittük Pappyt. - Hazavitték.
CURTSINGERT VÁD ALÁ HELYEZTÉK
Curtsingert és a feltételezett bűntársait vád alá helyezték
bűnszervezetben való tevékenykedés miatt.
Az ügyvédjeik nem reagáltak a CBS megkeresésére…
Nem tudtam, mit gondoljak. A lehető legrosszabbra számítottam.
És gyakorlatilag az is történt.
Ellenem is vádat emeltek mindenért, amivel Tobyt vádolták.
Azt állították, hogy ő tervelte ki,
és én is részt vettem a bourbon, a szteroidok és a fegyverek lopásában.
Ott voltam Tobyval, amikor először beszélt az ügyvéddel.
Ahogy elmesélte, hogy miket csinált,
például hogy lefizette az őrt a kapunál,
látszott, mennyire kiterjedt hálózat volt.
Eleinte sok mindent kihagytam.
Nem akartam veszekedni, volt elég bajunk.
JULIE CURTSINGER BÍRÓSÁG ELÉ ÁLL
Nem az bántott, hogy átvert másokat, hanem hogy hazudott nekem.
Hatalmasat csalódtam benne.
Örömmel mutatom be…
Nem ilyen emberhez mentem feleségül.
…Mr. és Mrs. Gilbert Thomas Curtsingert.
Mindennap benne voltunk a hírekben.
A BOURBONHÁLÓZAT
Csak ültem, és gondolkodtam: „A fenébe is! Ilyen rossz ember vagyok?”
Leült a kanapéra,
a kezébe temette az arcát, és sírt.
Szörnyű volt, sosem láttam apát ilyennek.
„Elkapták a bűnszervezet fejét…”
Maffiózó az apám, vagy mi?
Dühös lettem, amikor belépett a szobába. Nem akartam a közelében lenni.
Gondolkodtam, hogy szakítsam el tőle a gyerekeket?
Kade-nek tetszett egy lány. A lány apja rájött, hogy kik vagyunk,
és azt mondta: „Nem találkozhatsz vele az apja miatt.”
Hogy érezzem magam ettől?
Nem kellett volna bűnhődnie azért, amit tettem.
Térdre borult, bocsánatot kért, és azt mondta,
jobb lenne, ha megölné magát.
Elgondolkodtam, hogy ha én kikerülnék a képből,
akkor békén hagynák a családomat, és továbblépnének.
Azt feleltem: „Te tetted ezt. Nem fogod a könnyű kiutat választani,
megölni magad, és itt hagyni a gyerekekkel.”
„Ha hajlandó vagyok végigcsinálni, te is megteszed.”
ÖT ÉVVEL PAPPYGATE UTÁN
Rendben. Készen áll az ítéletre, Mr. Curtsinger?
Igen, uram.
Mondana valamit, mielőtt kihirdetem?
- Nem, uram. - Oké.
A 15CR101-es precedens alapján jogellenes birtokba vételért,
kétrendbeli lopottáru-átvételért…
JULIE AZ EGYÉRTELMŰ BIZONYÍTÉKOK ELLENÉRE ÁRTATLANNAK VALLOTTA MAGÁT
SIKERÜLT ELKERÜLNIE A BÖRTÖNBÜNTETÉST
…és tiltott szerek birtoklásáért, másodfokon, büntetlen előélettel,
minden vádpontban öt év börtönre ítélem, amit egyben kell letöltenie.
MIUTÁN KÉT ÉVIG ÁRTATLANNAK VALLOTTA MAGÁT, TOBY VÉGÜL ELISMERTE A BŰNÖSSÉGÉT
Tizenöt évre ítélem az állami fegyházban. Ezennel elrendelem, hogy őrizetbe vegyék.
Nagyon szomorú, hogy eddig fajult a dolog.
Az ember hibázik egyet… Nem minden számít főbenjáró bűnnek.
Nem állítottam, hogy rossz ember.
Szerintem rossz döntéseket hozott, és túl kapzsi lett.
A tettes ma nagy árat fizetett a kentuckyi bourbonrablásért:
a bűnszervezet fejét börtönre ítélték.
Az ítélet: 15 év börtönbüntetés
a Pappygate-ügyben betöltött szerepe miatt.
Mindenkivel elhitették, hogy ő volt a felelős a 2013-as lopásért.
Folyton ezt mondták a hírekben.
Pedig mindvégig tudták…
hogy ez nem igaz.
Emlékszik még valamilyen fontos beszélgetésre a nyomozás során?
Greg Anglin.
Milyen kapcsolatban állt Toby Curtsingerrel?
Milyen kapcsolatban álltam vele? Semmi közöm a bourbonhordókhoz
vagy bármi ilyesmihez, semmilyen módon vagy formában.
Mint mindenki másnak, aki együttműködött velünk,
neki is felajánlottuk, hogy ha eljön, és elmondja az igazat,
nem emelünk vádat ellene.
A mai beszélgetés után bármilyen alku annak kapcsán,
hogy nem emelünk vádat, semmis lesz, ha hazudik.
Toby Curtsingerrel? Nem, uram.
Maga lopott valamit?
Igen, uram. Még régebben.
Mit lopott el?
Nagyjából egy rekesz húszéves bourbont.
EGY REKESZ
Csak egy rekeszt?
Talán kettőt. Annál nem többet.
- A Pappyből? - Igen.
KÉT-HÁROM REKESZ
Most őszintébbnek kell lennie, mint valaha.
- Mielőtt bármit mondana… - Öt évvel ezelőtt történt.
Igen, pontosan.
Mindegy, hogy 35 rekesz volt, vagy csak hat,
mondania kell egy számot, és ahhoz kell tartania magát.
- Muszáj… - Talán 8-10 rekesz, hogy őszinte legyek.
- Tizenkét üveges rekeszek? - Igen.
NYOLC-TÍZ REKESZ?
- Mondjuk, hogy tíz rekesz… - Szóval 120 üveg.
Mintha gyomorszájon vágtak volna.
Beismerte, hogy nagyjából 17 rekesz Pappy Van Winkle-t lopott
abban az időszakban a Buffalo Trace-ből.
Ezért kockázatos mentességet ajánlani,
mert néha felbukkan valaki, és közli, hogy amúgy ő tette.
A PAPPYGATE-TOLVAJ
Elmondta, hogy járt a raktárban, és lopott az eredeti rekeszekből.
Több üveg Pappyt ellopott akkoriban, szóval ő volt a tettes.
Nem Toby Curtsinger lopta el a Pappy Van Winkle-üvegeket
abban a konkrét időszakban, a 2013-as Pappygate-rablás idején.
Örömmel mondtuk, hogy tessék, itt van,
Toby a bűnszervezet feje, dugjuk rács mögé.
Kényelmes és egyszerű volt.
De nem volt igaz.
Nem túl jól alakult a mai előválasztás.
Várjuk az eredményeket Közép- és Kelet-Kentuckyban.
Szerintem Pat minden tőle telhetőt megtett azért,
hogy megoldja az ügyet, és elérje, hogy újraválasszák.
Ötszázszor szerepelt a nyamvadt hírekben, hogy reklámozza a nevét.
Le akarta rendezni a dolgot.
Ha az ember új helyre kerül, és megváltoztatja a dolgok addigi menetét,
azt nem mindenki fogja szeretni.
Pár dolgot másképp kellett volna csinálnom,
például ami a harcias hozzáállásomat illeti.
Utólag belegondolva valószínűleg nem volt okos dolog.
De volt egy feladatunk, amit elvégeztünk, mégpedig nagyon jól.
Megoldottunk egy látszólag megoldhatatlan ügyet.
Pat igyekezete arra,
hogy reklámozza magát és a megyei seriffhivatalt,
valószínűleg sokakat felbosszantott.
Ha egy kisvárosban
játszod a kiscserkészt, az néha rohadtul felidegesíti az embereket.
Franklin megye seriffje, Pat Melton 3300 szavazattal veszített
Chris Quire, frankforti rendőrkapitány ellen.
Pat túl közel repült a naphoz, és végül nem számított…
hogy Pat megpróbálta lenyűgözni a lakosságot,
vagy hogy Toby megpróbálta lenyűgözni a barátait.
Mindketten elbuktak.
A kentuckyi bourbonrablásért felelős bűnszervezet feje a hétvégén szabadul.
Egy megyei bíró feltételes szabadlábra helyezte.
Miután harminc napot ült, nemsokára kiszabadul.
A védőügyvéd azzal érvelt a feltételes szabadlábra helyezés mellett,
hogy Curtsingert először ítélték el,
családja és állása van, illetve tagja a helyi közösségnek.
Ha valaki nem erőszakos bűntettet követ el,
nem folyik ellene súlyos büntetőper,
és nem jelent veszélyt a társadalomra,
akkor feltételesen szabadlábra kerülhet.
Az emberek azt mondják, mázlim volt. Tényleg?
Volt egy tervem.
Munka, jó nyugdíjalap, nyugdíj. Minden sínen volt.
Aztán minden összeomlott.
Együtt kell élnem vele, hogy a gyerekeimet és a szüleimet is kitettem ennek.
Mindenkit, akit ismerek.
Ha szeretetet tudsz tanúsítani, örvendezz!
Azt írja, a szeretet mindent kibír.
Egy házaspár sok nehézségen megy keresztül, hogy mindent kibírjanak.
Öt évvel ezelőtt levettem a karikagyűrűmet.
Szerintem nem említettem, csak levettem, és nem raktam vissza.
Egy nap talán újra felhúzom az ujjamra, de most még nem.
Egy hazugsággal nehéz megbirkózni, igaz?
De ha megszabadulunk a bűntől, meg tudjuk-e tölteni a helyét szeretettel?
Azzal, amit tettem,
veszélybe sodortam a házasságomat és mindkét gyerekemet.
Ha van egy pár, akik már hosszú évek óta együtt vannak,
és még mindig szeretik egymást, az valódi csoda.
Amikor elül a por, és eltűnnek a barátok, a barátok barátai,
a csapattársak és a kollégák, mi marad az embernek? A család.
Az igen! Megérdemlitek ezt mind? Nézzétek, mennyi ajándék!
Mindig, amikor bocsánatot kér tőlünk, elmondom neki,
hogy nem kell bocsánatot kérnie.
Az emberek hibáznak, de Bella és én ettől még szeretünk.
Lássuk! Mutasd meg mindenkinek, mit kaptál! Nézzétek!
Olyanokat mond, hogy biztosan elcserélném egy új apára.
Meg ilyesmi. Megszakad a szívem, amikor ilyeneket mond.
Mert ő a mindenem.
- Mi a fene? - Gondoltuk, tetszeni fog.
- Hordani fogod? - Persze, hogy fogom.
Illik hozzá.
Állítólag nagyon jó cucc, az értékelések alapján.
NYAFOGÁSIRTÓ SPRAY
Azt hiszem, még gyógyulniuk kell a sebeknek.
Úgy érzem, az elkövetkezendő években javulni fog a helyzet.
Szerintem rendben leszünk.
MIKE WELLS ÉS SEAN SEARCY NEM ADTAK INTERJÚT
RONNIE LEE HUBBARD ÉS AUSTIN JOHNSON NEM ADTAK INTERJÚT
TOBY VOLT AZ EGYETLEN, AKI ÜLT PAPPYGATE MIATT
A TÖRTÉNETE LEGENDÁVÁ VÁLT
- Mindenki ismeri a sztorit. - Főleg, aki Kentuckyban lakik.
Szinte szívességet tett a szeszfőzdének.
Az egész sztori elképesztően felnyomta az árakat.
A rablás meg az egész után az egekbe szöktek az árak.
Egy üveg akár 5000 dollárba került.
A PLETYKÁK SZERINT MÉG LÉTEZNEK PAPPYGATE-ÜVEG
Nem tudom, mennyire könnyen, de ha valaki akarna, találna olyan üveget.
A NÉVTELEN BEJELENTŐ KILÉTÉT TITKOLJÁK
- A spicli miatt kapták el. - Igen, az SMS miatt.
Ki adta a fülest?
Szerintem nem mondhatom el.
GREG ANGLINT SOSEM TARTÓZTATTÁK LE
Toby rengeteg Pappyt lopott,
de talán igazságtalan módon
belekeveredett abba, amit Greg Anglin tett.
Egy csomó ember lopott Pappy Van Winkle-üvegeket.
Beleértve Toby Curtsingert.
TOVÁBBRA IS REJTÉLY, HOGY PONTOSAN MENNYIT LOPTAK EL
Fogalmam sincs. Őszintén mondom.
Jóval több mint egymillió dollárnyit. Ez csak az, amiről tudunk.
Ki tudja? Talán kétszer vagy háromszor annyit loptak el.
PAPPYGATE MÁIG A TÖRTÉNELEM LEGNAGYOBB BOURBONRABLÁSA
Igazából mi rosszat tettünk?
Mintha egy csomag rágót loptunk volna a boltból.
Gondoljanak bele! Ha a Buffalo Trace-nél dolgoznának,
és lehetőségük lenne a nadrágjukba rejteni két húszéves Van Winkle-t,
aztán észrevétlenül kisétálni onnan,
megtennék, ha nem buknának le?
A feliratot fordította: Kiss Hajnalka